b"\n_START_ARTICLE_\nLleopard de l'Amur\n_START_SECTION_\nReproducci\xc3\xb3\n_START_PARAGRAPH_\nLes femelles s\xc3\xb3n aptes per a criar a l'edat de 3\xe2\x80\x934 anys i, despr\xc3\xa9s d'un per\xc3\xadode de gestaci\xc3\xb3 d'unes 12 setmanes, tenen ventrades d'1\xe2\x80\x934 individus (tot i que la mitjana \xc3\xa9s de 2). Els cadells romanen amb sa mare durant un m\xc3\xa0xim de dos anys abans d'esdevindre totalment independents.\n_START_SECTION_\nAlimentaci\xc3\xb3\n_START_PARAGRAPH_\nMenja cabirols (Capreolus capreolus), sikes (Cervus nippon), teixons i llebres (Lepus spp.).\n_START_SECTION_\nDistribuci\xc3\xb3 geogr\xc3\xa0fica\n_START_PARAGRAPH_\nEs troba a la Pen\xc3\xadnsula de Corea (tret de Corea del Sud), el nord-est de la Xina i l'extrem oriental de R\xc3\xbassia.\n_START_SECTION_\nLongevitat\n_START_PARAGRAPH_\nT\xc3\xa9 una esperan\xc3\xa7a de vida de 10\xe2\x80\x9315 anys en estat salvatge i de 20 en captivitat.\n_START_SECTION_\nEstat de conservaci\xc3\xb3\n_START_PARAGRAPH_\nS'enfronta a nombroses amenaces: interfer\xc3\xa8ncies humanes, endog\xc3\xa0mia, construcci\xc3\xb3 de noves carreteres i oleoductes, incendis forestals, ca\xc3\xa7a furtiva dels mateixos lleopards (per llurs pells i ossos emprats a la medicina tradicional xinesa) i de llurs preses, explotaci\xc3\xb3 dels boscos i canvis clim\xc3\xa0tics. L'any 2007, nom\xc3\xa9s n'hi havia, en llibertat, entre 14 i 20 adults i 5\xe2\x80\x936 cadells al Territori de Prim\xc3\xb3rie (sud-est de R\xc3\xbassia), mentre que en captivitat n'hi ha, si fa no fa, 300 en parcs zool\xc3\xb2gics d'Europa, Nord-am\xc3\xa8rica i els pa\xc3\xafsos de l'antiga Uni\xc3\xb3 Sovi\xc3\xa8tica."